*Kitos reikšmės – Taojuanas (reikšmės).*

| Taojuanas桃園 |
| --- |
|              |
| *Miesto centras* |
|  |
| 

TaojuanasTaojuanas

24°59′28.6″ š. pl. 121°18′51.58″ r. ilg.﻿ / ﻿24.991278°š. pl. 121.3143278°r. ilg.﻿ / 24.991278; 121.3143278﻿ (Taojuanas)Koordinatės: 24°59′28.6″ š. pl. 121°18′51.58″ r. ilg.﻿ / ﻿24.991278°š. pl. 121.3143278°r. ilg.﻿ / 24.991278; 121.3143278﻿ (Taojuanas) |
|  |
| Laiko juosta: (UTC+8) |
|  |
| **Valstybė** | Taivano vėliava Taivanas |
|  |
| **Gyventojų** (2014) | 2 058 328  |
| **Plotas** | 1 220,9540 km² |
| **Tankumas** (2014) | 1 686 žm./km² |
|  |
| **Tinklalapis** | www.taocity.gov.tw |
|  **Vikiteka** | Taojuanas |

**Taojuanas** (anksčiau – **Taojuano apskritis**) (kin. 桃園, pinyin: *Táoyuán*; pe̍h-ōe-jī: *Thô-hn̂g-kōan*) – miestas šiaurės vakarų Taivane. 4-as pagal plotą ir 5-as pagal gyventojų skaičių – 2 mln. (2014 m. duomenys). Šiaurėje ribojasi su Sinbėjumi, rytuose su Jilano apskritimi ir pietuose su Sindžu apskritimi. Administracinis centras – Taojuanas.

Taojuanas yra vartai į Taivaną: netoli yra Taojuano tarptautinis oro uostas, o sostinė Taipėjus yra už 30 min. kelio. Svarbus šalies industrinis regionas. Dėl to, kad Taojuanas yra prie pat Sinbėjaus ir Taipėjaus, dauguma dirbančiųjų važinėja dirbti į šiuos miestus. Tai taip pat paspartino imigraciją į miesto teritoriją iš aplinkinių apskričių.

Istorija
--------

Taojuano geležinkelio stotis japonų valdymo eros metais
Taojuane senovėje gyveno lygumų Taivano aborigenai. Miestas vadinosi Taodzijuanu (kin. 桃仔園, pinyin: *Táozǐyuán*), išvertus „persikų sodas", nes apylinkėse žydėdavo daug persikų. 1920 m. valdant japonams miestas buvo pervadintas Taojuanu.

Sukūrus Sinbėjų 2010 m. gruodžio 25 d. Taojuanas tapo didžiausiu apskrities pavaldumo miestu Taivane, nes nebeliko Bančiao. Po ketverių metų, 2014 m. gruodžio 25 d. buvo suformuotas dar vienas išskirtąjį statusą turintis miestas Taojuanas (buvusi Taojuano apskritis), o prieš tai buvęs Taojuano miestas, turėjęs apskrities pavaldumo statusą, buvo į trauktas į naujai sukurto miesto sudėtį ir tapo rajonu.

Geografija
----------

Miesto teritoriją sudaro lygumos, vietose pereinančios į kalnus ir plokščiakalnius. Jo forma pailga, siaura, ištįsusi iš pietvakarių į šiaurės vakarus, pietryčiuose užsibaigia Suešano kalnagūbriu, priešingoje pusėje – Taivano sąsiaurio pakrante.

Taojuano plokščiakalnyje yra irigacijai naudojamų kūdrų.

Ekonomika
---------

Tai svarbus Taivano pramoninis regionas. Miesto teritorijoje yra daug pramoninių parkų, įsikūrę daugelis technologijų kompanijų.

Mieste veikia ar turi būstines šios kompanijos: „HTC", „Coca-Cola Museum", „Atotech Taiwan", „Wacoal Taiwan", „Enermax", „Ford Motor Company".

Gyventojai
----------

Taojunas yra Taivano aborigenų genties pingpu gimtinė. Kitos svarbios etninės grupės: hoklai, hakai, atajalai.

Administracinis suskirstymas
----------------------------

*Taip pat skaitykite – Taivano administracinis suskirstymas*.
Taojuanas Taivano žemėlapyje
Taojuanas yra padalintas į 13 rajonų (區) (2014 m. duom.)

Rajonai:

|  |  |
| --- | --- |
| * Badė
* Dasi
* Dajuanas
* Džongli
* Fusingas
* Guanjinas
* Guišanas
 | * Jangmėjus
* Longtanas
* Ludžu
* Pingdženas
* Taojuanas
* Sinvu
 |

Miestai partneriai
------------------

* Jungtinės Amerikos Valstijos Hartfordo apygarda, Konektikutas, JAV (nuo 1982 m.)
* Jungtinės Amerikos Valstijos Alameda, Kalifornija, JAV (nuo 1977 m.)
* Taivanas Miaoli, Taivanas (nuo 2006 m.)
* Jungtinės Amerikos Valstijos Dalaso apygarda, Teksasas, JAV (nuo 2007 m.)
* Pietų Korėja Inčonas, Pietų Korėja (nuo 2009 m.)

Išnašos
-------

1. ↑  „桃園縣103年改制直轄市 名為「桃園市」". *The Epoch Times*. 2012-04-24. Nuoroda tikrinta 2012-04-29.


|  |  |
| --- | --- |
|  **Taivano administracinis suskirstymas** |  |
| **Provincijos**: Fudzianas | Taivanas
**Išskirtieji miestai**: Gaosiongas | Sinbėjus | Taidžongas | Tainanas | Taipėjus | Taojuanas
**Taivano provincijos miestai**: Dziaji | Dzilongas | Sindžu
**Fudziano provincijos apskritys**: Dzinmenas | Liandziangas
**Taivano provincijos apskritys**: Dziaji | Džanghua | Hualianas | Jilanas | Junlinas | Miaoli | Nantou | Penghu | Pingdongas | Sindžu | Taidongas |